Πολυτεχνίτης και ερημοσπίτης

Το ***Πολυτεχνίτης και ερημοσπίτης*** (ή **Ο καρχαρίας, ο Θανάσης και τα κορίτσια του**) είναι ελληνική κωμική σπονδυλωτή ταινία του 1963, σε παραγωγή της Καραγιάννης-Καρατζόπουλος και σκηνοθεσία του Αλέκου Σακελλάριου, ενώ το σενάριο επιμελήθηκε ο ίδιος με τον Χρήστο Γιαννακόπουλο. Η ταινία αποτελεί την κινηματογραφική μεταφορά του ομότιτλου θεατρικού έργου του τελευταίου. Πρωταγωνιστεί ο Θανάσης Βέγγος και πλειάδα ηθοποιών. 

Ο Θανάσης Βέγγος υποδύεται έναν φτωχό επαρχιώτη που εγκαθίσταται στην Αθήνα αναζητώντας δουλειά κι επειδή έχει μεγάλη ανάγκη δέχεται όποια δουλειά του προσφέρουν, από σερβιτόρος και φωτογράφος μέχρι βοηθός φαρμακοποιού και διαιτητής αγώνων πυγμαχίας. Δυστυχώς για τον ίδιο, δεν καταφέρνει να στεριώσει πουθενά και βιώνοντας κωμικοτραγικές καταστάσεις στο τέλος αναγκάζεται να επιστρέψει στο χωριό του.

## Πλοκή
Η ταινία έχει ως βασικό της ήρωα τον Θανάση Μπιρμπίλη, ο οποίος φτάνει από το χωριό του στην Αθήνα με το πλοίο, για να εργαστεί. Η ταινία εξιστορεί τις 5 δουλειές που έκανε ο Θανάσης στην Αθήνα: γκαρσόνι, διαιτητής μποξ, βοηθός φαρμακοποιού, ιδιοκτήτης φωτογραφείου και αστυνομικός, ενώ το τελευταίο μέρος της ιστορίας αναφέρεται στην ερωτική ιστορία του Θανάση.

#### Σερβιτόρος σε ταβέρνα
Αφού ο Θανάσης μίλησε στον βουλευτή Μπακατσουλάρα, πήγε να εργαστεί ως γκαρσόνι στο εστιατόριο *Αλικαρνασσός*, του Μπούρμπουρη. Συνολικά εκεί έρχονται δύο πελάτες και μία οικογένεια. Ο πρώτος πελάτης είναι απαιτητικός και ζητάει από τον Θανάση πολλά, ο δεύτερος είναι κουφός και συνεννοείται δύσκολα και η οικογένεια έχει ένα παιδάκι που έχει να φάει μία εβδομάδα. Κάποια στιγμή, τον αναζητούν οι δύο πελάτες ενώ μίλαγε με το παιδάκι και ψάχνανε τι θα του άρεσε να φάει, εκείνο αρνιόταν σε όλες τις προτάσεις του Θανάση και των γονιών του. Η πίεση από τους δύο πελάτες σε συνδυασμό με το πείσμα του παιδιού τού έφερε μεγάλα νεύρα. Κι αφού ο μικρός δεν ήθελε τίποτα, του έριξε μία μακαρονάδα στο πρόσωπο. Τότε, όλοι οι θαμώνες αντέδρασαν με αυτήν τη συμπεριφορά και αφού τον ξυλοκόπησαν, απολύθηκε.

#### Διαιτητής σε πυγμαχικό αγώνα
Ο Θανάσης αφού συναντά τυχαία έναν πατριώτη του από το χωριό και του λέει ότι έμεινε χωρίς δουλειά, εκείνος του προτείνει να γίνει διαιτητής σε έναν αγώνα πυγμαχίας που θα αγωνιστεί ο Τρύφωνας, ένας πατριώτης του επίσης. Και του επισημαίνει ότι πρέπει να κερδίσει ο Τρύφωνας, το πατριωτάκι τους. Ο Θανάσης δέχεται, είχε ανάγκη από δουλειά. Στον αγώνα εμφανίζεται ο Ηρακλής Σπαζομούρης και ο Τρύφωνας Μπακατσούλας. Αρχικά ο πατριώτης του Θανάση, του είχε πει πως ο Τρύφωνας είναι θηρίο, πράγμα που δεν αλήθευε καθώς ο Τρύφωνας ήταν ιδιαίτερα λεπτός και αδύναμος, σε αντίθεση με τον Σπαζομούρη. Ο αγώνας, φυσικά, ήταν ολέθριος για τον Τρύφωνα. Ο Θανάσης όμως προσπαθούσε να νικήσει ο Τρύφωνας, αλλά όσο κι αν αργούσε να μετρήσει, ενώ ήταν κάτω ο Τρύφωνας, εκείνος δεν σηκωνόταν. Κάποια στιγμή, όταν πέφτει κάτω ο Σπαζομούρης, με τρικλοποδιά, ο Θανάσης μετρά 1,2,3,4,5 και 5 ίσον 10, ανακηρύσσοντας νικητή τον Τρύφωνα. Αυτό εξόργισε τους θεατές και τον χτύπησαν πολύ.

#### Βοηθός φαρμακοποιού
Μετά το ξύλο που έφαγε ο Θανάσης, τον πηγαίνουν κάποιοι άνθρωποι σε ένα φαρμακείο. Ο φαρμακοποιός τον λυπάται και του δίνει εργασία. Η πρώτη του νυχτερινή βάρδια δεν πάει και τόσο καλά. Ο πρώτος πελάτης ζητά απλά μία ασπιρίνη. Ο δεύτερος, μία γυναίκα, που χάνει το παλικάρι της. Ο τρίτος πονάει σε διάφορα σημεία στο σώμα του και ο τέταρτος είναι ένα ζευγαράκι, που η κοπέλα όλο λιποθυμάει. Στον δεύτερο δίνει τυχαία φάρμακα. Στον τρίτο το ίδιο, και του προκαλεί στομαχικές διαταραχές, ενώ στο ζευγάρι, αρχίζει να τσακώνεται με τον άντρα και φεύγει κι από εκεί.

#### Ιδιοκτήτης φωτογραφείου
Αφού χηρεύει μία γνωστή του, αναλαμβάνει το φωτογραφείο του άντρα της, χωρίς μεγάλη επιτυχία. Εκεί έρχονται 3 πελάτες: ένας να πάρει τις φωτογραφίες του (οι οποίες είναι χάλια), μία οικογένεια και μία χορεύτρια. Το πρόβλημα του Θανάση ήταν ότι δεν μπορούσε να βγάλει όλους όσους ήταν στο πλάνο, του έφευγε «ο άκρος δεξιός». Έτσι έγινε μεγάλος αγώνας για να φωτογραφίσει την οικογένεια. Τέλος ήρθε μία χορεύτρια, η οποία ήθελε να βγάλει προκλητικές φωτογραφίες. Το καλλίγραμμο σώμα της ζάλισε τον Θανάση και λιποθύμησε. 

#### Αστυνομικός
Τελευταία του δουλειά είναι αστυφύλακας, κατά την οποία τον φωνάζουν σε ένα σπίτι, στο οποίο έχει εισβάλει κάποιος ληστής. Ο Θανάσης τρομαγμένος φτάνει στο σπίτι. Όταν πια βλέπουν ότι δεν υπάρχει κανένας, ακούν έναν θόρυβο, αλλά ο Θανάσης θέλει να φύγει, γιατί λέει δεν κυνηγάν φαντάσματα οι αστυνομικοί. Τελικά βρίσκει το θάρρος να πάει στην κουζίνα να δει τι γίνεται, και όλος αυτός ο θόρυβος ήταν απλώς μία γάτα.

Στο τέλος της ταινίας η δράση μεταφέρεται σε μία ταβέρνα, όπου ο Θανάσης έχει βγει με την κοπέλα του, της οποίας ο πρώην, ένας σκληρός τύπος, τυχαίνει να βρίσκεται επίσης στην ταβέρνα. Η κοπέλα του Θανάση θα τα ξαναβρεί με τον πρώην της και ο Θανάσης απογοητευμένος και ηττημένος θα γυρίσει στο χωριό του.

## Διανομή ρόλων
* Θανάσης Βέγγος ... Θανάσης Μπιρμπίλης**'
* [[Αντώνης Κουφουδάκης]] ... Σωτήρης, φίλος Θανάση
* [[Δημήτρης Νικολαΐδης]] ... Θόδωρος Μπακατσουλάρας, βουλευτής**'
* Γιώργος Τζιφός ... κος Μπούρμπουρης, εστιάτορας**'
* [[Νίκος Φέρμας]] ... πελάτης εστιατορίου με εκλεκτές επιλογές
* [[Γιάννης Βογιατζής (ηθοποιός)|Γιάννης Βογιατζής]] ... κουφός πελάτης εστιατορίου
* [[Νικήτας Πλατής]] ... πατέρας οικογένειας στο εστιατόριο
* [[Κατερίνα Γιουλάκη]] ... μητέρα οικογένειας στο εστιατόριο
* [[Βασίλης Καΐλας]] ... Γιαννάκης, γιος οικογένειας στο εστιατόριο**'
* Παναγιώτης Καραβουσιάνος ... Βαγγέλης, φίλος Θανάση**'
* Γιάννης Μωραΐτης ... Τρύφωνας Μπακατσούλας, πυγμάχος από Πλατανιά
* Στάθης Αλεξόπουλος ... Ηρακλής Σπαζομούρης, πυγμάχος από Καρβασαρά
* Γιώργος Οικονόμου ... εκφωνητής πυγμαχικού αγώνα
* [[Κώστας Μεντής]] ... πελάτης φαρμακείου με πονόδοντο
* [[Μαίρη Μεταξά]] ... πελάτισσα φαρμακείου
* [[Ράλλης Αγγελίδης]] ... πελάτης φαρμακείου
* [[Ερρίκος Μπριόλας]] ... Κώστας, σύντροφος λιπόθυμης πελάτισσας φαρμακείου**'
* Έφη Οικονόμου ... λιπόθυμη πελάτισσα φαρμακείου**'
* [[Γιώργος Βλαχόπουλος]] ... Χαρίλαος, φίλος Θανάση
* Βάσω Μεριδιώτου ... Ελενίτσα, υπάλληλος φωτογραφείου
* [[Ερρίκος Κονταρίνης]] ... πελάτης φωτογραφείου
* [[Γιώργος Γαβριηλίδης]] ... πατέρας σε οικογενειακή φωτογράφιση
* [[Υβόνη Βλαδίμηρου]] ... μητέρα σε οικογενειακή φωτογράφιση
* [[Γκιζέλα Ντάλι]] ... Λα Μπέλα Λουτσία, πελάτισσα φωτογραφείου**'
* Στάθης Χατζηπαυλής ... ιδιοκτήτης σπιτιού που τσακώνεται με τους μουσικούς
* Νίκη Λινάρδου ... Μαρία, υπηρέτρια
* Μαρίκα Κρεβατά ... εργοδότρια Μαρίας**'
* Κώστας Μποζώνης ... Κώτσος, φίλος Θανάση
* [[Μπέτυ Μοσχονά]] ... Ρένα
* [[Αθηνόδωρος Προύσαλης]] ... Πανάγος Μπουρλότος**'
* Δημήτρης Σημηριώτης ... φίλος Πανάγου
* Νίκος Κάπιος ... Στέλιος, συγχωριανός Θανάση
* Βιολέτα Σούλη ... συγχωριανή Θανάση
* Γιώργος Νάκος

## Παραπομπές


## Εξωτερικοί σύνδεσμοι

* Πολυτεχνίτης και ερημοσπίτης στο Veggos.gr
* 
* Πολυτεχνίτης και ερημοσπίτης, στα 90' λεπτά 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε θεατρικά έργα
Κατηγορία:Ταινίες παραγωγής Καραγιάννης - Καρατζόπουλος